  Виталий Пронин   Dart газетэз лэсьтӥсь Мария Векшина вераз милемлы, кыӵе киноос Ижын вань, кыӵе кинофестивальёс ортчыло.22-тӥ оштолэзе Г. Красильников писательлэн Ижысь музей-квартираяз ортчиз «Библиоуй» акцилы сӥзем ужрад. Нырысь ик куное лыктӥзы пичи пиналъёс. Соос учкизы, кызьы лэсьто мультфильмъёсты. Собере асьсэлэсьсэ лэсьтыны утчазы. Мылкыдзы бурдъяськемын, асэнызы туж данъяськизы - асьсэос быгатӥзы ук ог дас секундъем мультфильм лэсьтыны.Та акцилэн кыкетӥ люкетэз вал «Эмноюмно» творческой группаысь художникъёсын-перформеръёсын Жон-Жон Сандырен но Кучыран Юриен пумиськон.  Нырысь ик соос веразы асьсэ сярысь, собере тодматӥзы видеоартэн. Возьматӥзы видеооссэс. Малпасько, тросэз учкисьёс та пумиськон бере малпаськонэ усизы, кызьы вашкалазэ герӟано туалаен.Куинетӥ люкетэз сӥземын вал удмурт кинолы. Dart газетэз лэсьтӥсь Мария Векшина вераз милемлы, кыӵе киноос Ижын вань, кыӵе кинофестивальёс ортчыло. Озьы ик тунсыко вал Ксения Ворончихиналэсь, Анатолий Добряковлэсь, Андрей Першинлэсь… кинооссэс учкыны. Кудзэ ке капчи вал учкыны, кудӥз ке малпаськемез кулэ каре. Пумаз ини, киноос сярысь вераськыку, споръяськон ӝутскиз.Малпасько, кино адямиез шара малпанъёс дорозь вуттэ ке, со кино - усто.Виктория Зайцева   Теги: Библиоуй ужрад  